กระทรวงแรงงาน บูรณาการร่วมกับหน่วยงานภาครัฐและภาคเอกชน สนับสนุนการมีงานทำให้ผู้สูงอายุ
กระทรวงแรงงาน บูรณาการร่วมกับหน่วยงานภาครัฐและภาคเอกชน สนับสนุนการมีงานทำให้ผู้สูงอายุ ภายใต้โครงการ "รวมพลังประชารัฐ ส่งเสริมการมีงานทำให้ผู้สูงอายุ"พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยว่า ปัจจุบันผู้สูงอายุกำลังมีแนวโน้มเพิ่มสูงขึ้น รัฐบาลจึงให้ความสำคัญกับการดูแลและพัฒนาคุณภาพชีวิต และมีมาตรการรองรับสังคมผู้สูงอายุทั้งในด้านการจ้างงานผู้สูงอายุ โดยในการจ้างผู้สูงอายุเข้าทำงานในสถานประกอบการทั้งภาครัฐและภาคเอกชน ผู้สูงอายุต้องมีอายุ 60 ปี ขึ้นไป และต้องมีสัญชาติไทยเท่านั้น สำหรับอัตราค่าจ้างรายชั่วโมง : อัตราเดียวเท่ากันทั่วประเทศไม่ต่ำกว่า 45 บาทต่อชั่วโมง นอกจากนี้ยังกำหนดระยะเวลาทำงานที่เหมาะสม สำหรับลูกจ้างผู้สูงอายุ โดยไม่ควรเกิน 7 ชั่วโมงต่อวัน ซึ่งหากผู้สูงอายุประสงค์จะทำงาน หรือสถานประกอบการใดประสงค์จะรับผู้สูงอายุเข้าทำงาน สามารถติดต่อได้ที่สำนักงานจัดหางานจังหวัด สำนักงานจัดหางานกรุงเทพมหานครในเขตพื้นที่ใกล้บ้าน หรือสอบถามรายละเอียดได้ที่สายด่วนกระทรวงแรงงาน โทร. 1506